30. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 90104/75 της 25 Ιαν./7 Μαρτ.  1975 (ΦΕΚ Β΄ 292) Περί εγκρίσεως χορηγήσεως ενός δωρεάν εισιτηρίου κατά πλοίον εφ’ όλων των ακτοπλοϊκών γραμμών εις τους συντάκτας Ημερησίου Τύπου της χώρας. Έχοντες υπ’ όψει: α)Τα υπ’ αριθ. 456/27-11-74 και 463/2-12-74 έγγραφα της Ενώσεως Εφοπλιστών Επιβατηγών Πλοίων. β)Το υπ’ αριθ. 40/28-12-74 Πρακτικόν συνεδριάσεως της Γνωμοδοτικής Επιτροπής Ακτοπλοϊκών Συγκοινωνιών, ιδόντες τας διατάξεις του άρθρ. 9 του Νόμ. 6059/1934 ως ετροποποιήθη υπό του άρθρ. 9 του Νόμ. 756/1948, αποφασίζομεν: Εγκρίνομεν όπως οι συντάκται μέλη των Ενώσεων Συντακτών Ημερησίου Τύπου απάσης της χώρας ταξιδεύουν δωρεάν εις την Α΄ θέσιν των ακτοπλοϊκών επιβατηγών πλοίων όλων των γραμμών επί τη επιδείξει ταυτότητος της οικείας Ενώσεώς των και εις κατά ταξείδιον ανά έκαστον πλοίον. Η υπ’ αριθ. 90104/7/9-4-71 ημετέρα απόφασις καταργείται. Βλ. και απόφαση 90104/4/81/14 Ιουλ.-Αυγ. 1981 (ΦΕΚ Β΄ 459) (κατωτ. αριθ. 52). 